প্রবাসী রিপোর্ট : ঢাকা থেকে সাইকেল সঙ্গে করে আকাশপথে দিল্লি গেছেন জিনিয়া তাবাসসুম। সেখান থেকে বাসে করে মানালি। মানালি থেকে সাইকেল চালিয়ে ১৮ হাজার ৩৮০ ফুট ওপরে খারদুংলা তার গন্তব্য। যেটা মোটরযান চলাচলে পৃথিবীর উচ্চতম রাস্তা। বাংলাদেশের প্রথম নারী হিসেবে তাবাসসুম সাইকেল নিয়ে খারদুংলা পাস জয় করতে যাচ্ছেন। পাহাড়ের চড়াই-উতরাই বাইতে বুকভরা সাহস আর ভি-ব্রেকের মামুলি একটা সাইকেল সঙ্গে করে এনেছেন।